[{"text_idx": "#000002", "text": "Nolatan hasi zinen golfean jokatzen?"}, {"text_idx": "#000003", "text": "Aitona eta aita golfean jokatzen hasi ziren eta ni ere beraiekin joaten hasi nintzen. Aita Donostiara joaten zen, Basozabal zelaira, eta ikastaro batean izena eman nuen."}, {"text_idx": "#000004", "text": "Zenbat urterekin hartu zenuen lehenengoz golfeko makila eskuartean?"}, {"text_idx": "#000006", "text": "Zer dela eta iruditu zitzaizun erakargarria golfa?"}, {"text_idx": "#000008", "text": "Zer esango zenioke jendeari golfa probatu dezan?"}, {"text_idx": "#000009", "text": "Kirol berezia da. Gorputzak ez du esfortzu handirik egin behar. Futbola edo saskibaloia fisikoki gogorrak dira eta golfean, berriz, esfortzu mentala egin behar da. Merezi du probatzeak."}, {"text_idx": "#000010", "text": "Hala da. Eta teknika lantzeko modu bakarra jokatzea da. Ordu asko sartu behar dira. Hori da gogorrena. Izan ere, futbolean lagunekin aritzen zara, baina golfean bakarrik aritu behar da. Entrenatzaile baten laguntza oso garrantzitsua da."}, {"text_idx": "#000015", "text": "Golfari esker mundua ezagutzen ari zara."}, {"text_idx": "#000016", "text": "Espainiako federazioa ordezkatuz jokatzen diren txapelketak Europa mailakoak izaten dira. Oraingoz ondo ari naiz, baina lanean jarraitu beharra dago halako aukera gehiago izateko."}, {"text_idx": "#000020", "text": "Ondo bidean, bai. Hobetzen jarraitzen badut, profesional mailara iristeko aukera asko dut. Baina profesionala izatea gauza bat da eta zirkuituetan parte hartzea eta golfetik bizitzea beste bat. Hori dela eta, oraingoz nahiago dut horretan ez pentsatu. Garrantzitsuena amateur mailan ondo aritzea da. Gero, ondo lan eginez gero, helduko da heldu beharrekoa."}, {"text_idx": "#000021", "text": "Aukeran, zein txapelketatan parte hartzea gustatuko litzaizuke?"}, {"text_idx": "#000022", "text": "Golfean jokatzen dugun guztion ametsa lau handietako batean parte hartzea da. Bi txapelketa garrantzitsuenak Augustakoa eta British Open delakoa dira. Nik, aukeran, Augustakoa nahiago dut. Izan ere, urtero zelai berean jokatzen da eta xarma berezia du: AEBetan da, giroa oso berezia da... British Open txapelketa, berriz, klasiko bat da."}, {"text_idx": "#000024", "text": "Hala da. Beka bat eman zidaten hara joateko. Bekari esker, egunero golfean aritzeko aukera dut, Espainiako federazioko prestatzaileekin. Horri esker, asko ari naiz hobetzen, nahiz eta egunerokoa gogorra den."}]